Николай Рубцов
Брези

Превод от руски: Светлозар Жеков, —

chitanka.info

Падат жълти листи от брезите,

Сякаш шепот някъде звучи.

Слушам — и напират в миг сълзите

В моите неплакали очи.

Ще си спомня всичко аз неволно

И ще го усетя със кръвта.

Ще ми бъде радостно и болно,

Както често е във любовта.

Прозата все пак ни побеждава —

Сякаш в мрачни дни потъваш ти.

Та нали и днес бреза такава

И над майчиния гроб трепти.

Бе убит баща ми във войната,

А у нас край селския площад

Като пчелен кошер — в дъжд и вятър —

пак шумеше златен листопад.

Моя Рус, обичам в теб брезите!

Помня ги сред мрак и сред лъчи…

Затова напират в миг сълзите

в моите неплакали очи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.